ریزه, تورکیه ده شرقی قاره دینگیز منطقه سیده اورین آلگن یَمیَشیل بیر شهر دن عبارت.
تورکیه نینگ, تینگسیز گوزه للیککه ایگه یَیلاو لری, هر خیل درخت و اوسیملیک لری بولگن اورمان لری, نهر لری, وادی لری, تاغ لری و کول لری بیلن مشهور شهری دن عبارت ریزه.  اوشبو شهر فقط گینه طبیعی ایمس, بلکه فرهنگی و تاریخی بایلیککه هم ایگه.
ریزه, انادولو نینگ شمالشرقیده قچقر تاغ لری بیلن قاره دینگیز اورته سیده گی بیر جایده اورین آلگن.  قیرغاق لر ده گی نم و یامغیر نینگ کوپ ایکن لیگی سببلی اوشبو جغرافیه ده گی اورمان لرده کوپلب درخت و اوسیملیک توری نی کوریش ممکن.  تورکیه ده گی اورمان لرنینگ 25 فایزی ریزه ده جایلشگن وضعیتده.  شوباعث اورمان لر جهتی دن ریزه نینگ تورکیه نینگ اینگ بای منطقه سیدن عبارت ایکن لیگی نی بیلدیریش ممکن.
آیدَر, اَنزَر, اویت, پوکوت, سال, گیتو, ایلَویت و چیچکلی ییلاو لری ریزه نینگ اینگ مشهور ییلاو لریدن سنلماقده.  خوددی شوو ییلاو لرنینگ بعضی لریده حاضرگی کونده هم چاروادارلیک بیلن ایکینچیلیک دوام ایترایکن, اکثریتی ایسه سیاح لرنی کوتیب آلماقده.  قچقر تاغ لریده گی ییلاو لر, چیرایلی اوی لر و اونلب درخت و اوسیملیک توری سیزنی کوتماقده.  ییلاو لرنینگ اکثریتیده بیر نیچه کون قالیشینگیز اوچون اوی تاپیشینگیز ممکن.
اویغون موسمده, اینیقسه کوکلم یاکه یاز موسمی نینگ باشلنغیچیده کیلیشینگیز تقدیرده, تورلی گل لرنینگ هیدی نی ایسکش امکانیتی گه هم ایگه بوله سیز.
باشقه ییلاو لردن فرقلی اوله راق آیدر ییلاویده هوتلده هم قالیشینگیز ممکن.
2100 متر یوکسکلیکده اورین آلگن انزر ییلاوی نینگ شفا منبعی بولگن انزر عسلی دنیا بویلب مشهور بیر بال دن عبارت.  انسان ساغلیغی جهتی دن کوپلب فایده لری بولگن لیگی بیلینگن انزر بالی, تقریباً ییلاو لرنینگ بیر مینگ تور گلی نینگ مزه سیدن عبارت. اوشبو جای یازده یَشیل, قیشده ایسه سریق و قیزیل رنگده گی یپراق لری توکیله دیگن درخت لری بیلن, اینیقسه خاردیق چیقریش و عکس آلیش اوچون جوده هم یخشی امکانیت یره تیب بیرماقده.
ایریم ییلاو لرده پاراشوت دن سکرش, بعضی لریده ایسه قیش توریزمی اوچون جغرافی ظرفیت موجود.
قچقر تاغ لری نینگ قاره دینگیز تامانیده جایلشگن ساحه لرده گی کیچیک دره لر نینگ بیرلشیشی نتیجه سیده تشکیل تاپگن و ریزه نینگ آردیشَن منطقه سی گه یقین بیر جایده قاره دینگیز گه آقه دیگن "فیرتینه" ناملی دره ده, طبیعی حیات برچه گوزه للیک لری بیلن دوام ایتماقده.  مثال قیلیب ایتگنده, کوپلب جایده نسلی توگه گن قیزیل خالی بولگن بلیق لرنی خوددی شوو ییر نینگ اوزیده کوریشینگیز ممکن.  اوشبو دره نینگ سوو سپورت لری اوچون هم اویغون ایکن لیگی کورینماقده.
ریزه ده اوتمیشی 13- 14 – عصر لر گه باریب تقیلگن کوپلب تاریخی قلعه موجود.  اوشبو دایره ده اینگ مشهور قلعه ایسه زیل قلعه سیدن عبارت.  ساختمانی بیلن سیز لر نی اورته چاغ دوری گه آلیب باره دیگن اوشبو قلعه, شهر ده گی واروش, جیها و قیز قلعه سی کبی منطقه ده گی و همده انادولو گه کیله دیگن یوللر نینگ امنیتی نی تامین ایتماقده ایدی.
ریزه گه باریشینگیز تقدیرده, آکسیجنی جوده هم کوپ بولگن ییلاو لری گه چیقمسدن, کوپلب تاریخی اثر نینگ موجود بولگن موزیم نی کورمسدن, بیر نیچه عصر آلدین دن قالگن تاریخی کوپریک لرنینگ عکسی نی آلمسدن, مشهور ریزه چاییدن ایچمسدن و منطقه نینگ قول بیلن توقیلگن گلیم و قالین لریدن آلمسدن قیتیب کیلمنگ لطفاً.
طبعیت نینگ گوزه للیک لری نی باریب کورماقچی بولسنگیز اگر, مهمان دوست ریزه خلقی سیز کوتماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
